'n Dosis gif wat jy sluk kan net vir jou, en jou net een maal vergiftig; 'n slegte boek of film kan jou intellek en jou hele nageslag s'n bly vergiftig – sorg dat jy die regte stof lees en kyk!
Kan iemand 'n groot brug ontwerp en toesig hou wanneer dit gebou word as hy geen kennis van ingenieurswese het nie? Sal hy toelaat dat 'n leek 'n breinoperasie op hom uitvoer? Hoe kan hy apartheid verwerp as hy nie uitgebreide kennis daarvan het nie? Is hy bereid om 'n kennistoets af te lê om sy kennis en uitlatings as sinvol te bewys?
'n Ander vraag wat opduik is, wat het 'n gelofte, volkslied, die Afrikaner, Afrikanervrou, geesteskrag en so meer met 'n regeerstelsel soos apartheid in gemeen? Let weer op na die inhoud van hierdie hoofstukkies wat die waarde daarvan beklemtoon. Daar is nie so breedvoerig oor uitgebrei soos oor die Bybel en taal nie, want die beginsels is op alle terreine dieselfde. Vergelyk ekonomie, gesondheidsorg, landbou, die arbeidsektor, kommunikasie, gemeenskapdiens, die regstelsel in volkverband, en al die ander terreine. Om alle aspekte van apartheid volledig te beskryf, is vir staatkundiges van belang wat reeds die begrip begryp.
Deur aan die vreemde volke se verkiesings deel te neem, bevestig jy dat jy hulle verkiesingstelsel erken en jouself aan hulle onderwerp. As iemand meedoen aan die meervolkige verkiesingstelsel, moet hy vanselfsprekend ook die uitslag aanvaar en daarmee saamleef. Hoe kan jy in dieselfde juk trek as die ander 15 osse in die span 'n ander rigting as jy inslaan en jou dan met getalle oorweldig?
Dit is 'n regering se plig om hulp aan mense te verleen om self die mas op te kom sodat hulle meer en meer vir hulself kan sorg. Dit help niks om elke dag vis aan hulpbehoewendes te voer nie. Leer hulle om self vis te vang en dan sorg hulle vir hulself. Dit is wat apartheid regkry.
Dit is slegs regverdig dat dele van die oorspronklike grondgebied (vandag Suid-Afrika) na die wettige eienaars teruggebring moet word. Nou is die vraag: Wanneer sal die blankes se regverdige deel, soos tussen die Wes-Kaap en die Kei-rivier, die deel wat Dingaan in 'n wettige transaksie aan die Voortrekkers verkoop het en verskeie ander wettig verkreë grondgebiede, teruggegee word? Swart gemeenskappe dien eise in, maar die voorwaardes vir eise word so gestel dat blankes benadeel word. Die grootte van die volke speel nie 'n rol nie, wel die wettige eienaarskap.